<classify> Wakurugenzi hao wametakiwa kufanya hivyo ili mipango ya miradi hiyo katika maeneo husika ya makubaliano na China ianze kutekelezwa.Kauli hiyo imetolewa na Waziri wa Nchi, Ofisi ya Waziri Mkuu Tamisemi Hawa Ghasia wakati akizungumza na waandishi wa habari juu ya ujio wa wageni kutoka China.Ghasia alisema kuwa miongoni mwa wageni watakaokuja ni pamoja na Magavana, Meya na wafanyabiashara kutoka nchini humo, ambapo imeelezwa lengo la ujio huo ni kuanzisha ushirikiano rasmi kati ya Serikali ya Tanzania na China kupitia Shirikisho la Ushirikiano wa Serikali za Mitaa za Afrika na China.Kupitia umoja huo, ushirikiano kati ya serikali za mitaa za Tanzania na China utakuwa ni wa kimikakati zaidi. Tutakuwa tunabadilishana hata wafanyakazi ili kubadilishana uzoefu kwa kila nchi, alisema Ghasia.Alisema ziara hiyo itafungua ukurasa mpya wa urafiki wa kusaidia kuleta maendekeo na huduma nzuri za kijamii, pia kuendeleza na kudumisha urafiki wa nchi hizi mbili na kubadilishana uzoefu wa kuwahudumia wananchi.Aliongeza maeneo ambayo tayari wameshakubaliana katika mahusiano ni pamoja na ujenzi na ukarabati wa miundombinu, uendelezaji wa maeneo ya biashara, ujenzi na uendelezaji wa vituo vya mabasi vikubwa na vya kisasa.Sehemu nyingine ni uendelezaji wa maeneo makubwa ya wazi, upangaji wa miji, mafunzo maalumu ya utunzaji wa mazingira na kutoa misaada ya kifedha kwa njia mbalimbali, alisema.Alisema Tanzania itapata fursa ya kunufaika kiuchumi, kibiashara, elimu ya jamii, sayansi na teknolojia pamoja na kiutamaduni. Ujumbe huo utaingia nchini Novemba 23.  <topic>: UCHUMI 